Odôvodnenie: 

V súčasnosti platné Pravidlá hlasovania na schôdzach Národnej rady Slovenskej republiky (ďalej len „pravidlá“) boli schválené uznesením Národnej rady Slovenskej republiky ešte v roku 1997. Tento dokument obsahuje pôvodný hlasovací systém a hlasovacie jednotky, ktoré boli nahradené modernejším systémom. Je preto potrebné prijať nové pravidlá, ktoré budú na uvedenú zmenu reagovať.
Národná rada v súčasnosti na hlasovanie používa Digitálny konferenčný systém (DKS). Každý poslanec Národnej rady Slovenskej republiky dostane na celé volebné obdobie jednu hlasovaciu kartu, pričom pravidlá upravujú podrobnejší postup v prípade, ak poslanec kartu pri sebe nemá. Pravidlá podrobnejšie upravujú z čoho pozostáva hlasovacie zariadenie a ako sa poslanec prezentuje a vykonáva jednotlivé úkony pri hlasovaní (prezentácia, rôzne návrhy a pod.). Pravidlá ďalej vyobrazujú hlasovaciu jednotku tak, ako sa nachádza v rokovacej sále Národnej rady Slovenskej republiky. 
Podrobnejšie sa taktiež upravujú iné spôsoby hlasovania ako je hlasovanie technickým zariadením, ako je hlasovanie zdvihnutím ruky alebo hlasovanie podľa mien.  

